COM7 รุกตลาดสินค้าไอทีโซลูชั่นโชว์ในงาน”บ้านและสวนแฟร์ 2015″
COM7 เผยร้านบานาน่า ไอที ของบริษัทซึ่งมีจำนวนกว่า 160 สาขาทั่วประเทศ ได้เปิดให้บริการใหม่ภายใต้ชื่อ“บานาน่าบิสซิเนส"โดยเปิดตัวครั้งแรกในงานบ้านและสวนแฟร์ 2015 ที่จัดขึ้นระหว่างวันที่ 31 ต.ค.-8 พ.ย.นี้ โดยเน้นการนำเสนอสินค้าไอทีเป็นโซลูชั่นให้สามารถนำไปใช้งานและเปลี่ยนชีวิตของคุณให้ง่ายและทันสมัยมากขึ้น ไม่ว่าจะเป็นที่บ้านหรือที่ทำงาน
1 พ.ย. 2558


 
นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เปิดเผยว่า ร้านบานาน่า ไอที ของบริษัทซึ่งมีจำนวนกว่า 160 สาขาทั่วประเทศ ได้เปิดให้บริการใหม่ภายใต้ชื่อ“บานาน่าบิสซิเนส”โดยเปิดตัวครั้งแรกในงานบ้านและสวนแฟร์ 2015 ที่จัดขึ้นระหว่างวันที่ 31 ต.ค.-8 พ.ย.นี้ โดยเน้นการนำเสนอสินค้าไอทีเป็นโซลูชั่นให้สามารถนำไปใช้งานและเปลี่ยนชีวิตของคุณให้ง่ายและทันสมัยมากขึ้น ไม่ว่าจะเป็นที่บ้านหรือที่ทำงาน
ภายในงาน “บ้านและสวนแฟร์ 2015″ บริษัท ได้นำเสนอเป็นโซลูชั่นใหญ่ๆ 7 Solution ได้แก่
 
1. IT  IN HOME มาเปลี่ยนบ้านของคุณให้เป็นบ้านอัจฉริยะ ควบคุมและรู้ทุกความเคลื่อนไหวภายในบ้านได้ง่าย ๆ  ด้วย Smartphone อาทิเช่น  ตั้งเวลาการทำงานไฟฟ้าต่าง ๆ ภายในบ้าน (เปิดและปิด) และรายงานอัตราการใช้พลังงานไฟฟ้าภายในบ้าน  , สามารถจับความเคลื่อนไหว ความเข้มของแสง ความชื้นและอุณหภูมิในห้องต่าง ๆ ได้ , ตั้งเวลาการเปิดปิดม่านบังแสงภายในห้องต่าง ๆ ของคุณ  การแจ้งเตือนระบบจ่ายน้ำ เมื่อมีการรั่วไหล
2. SMART BABY ROOM เพิ่มความอุ่นใจเสมือนอยู่ใกล้ลูกน้อยตลอดเวลา  รู้ทุกความเคลื่อนไหวและพูดคุยกับคนที่คุณรักได้ ตลอดแม้อยู่ห่างไกล  สามารถเปิดปิดไฟภายในห้องได้เมื่อต้องการให้ลูก น้อยนอน  หรือตื่น เปิดเพลงกล่อมลูกน้อยนอนผ่านมือถือของคุณ พร้อมทั้งมั่นใจกับความสะอาด ปลอดภัยจากฝุ่นละออง และเศษของเล็ก ๆ น้อยที่อาจทำอันตรายลูกน้อยของคุณได้ด้วยเครื่องดูดฝุ่นอัจฉริยะ
3. SMART SECURITY ดูแลบ้านคุณให้ปลอดภัย อุ่นใจทุกเมื่อไม่ว่าคุณจะอยู่ที่ใด เพิ่มความมั่นใจให้กับบ้านของคุณสามารถบันทึกภาพต่าง ๆ ภายในบ้านเปิดดูย้อนหลัง รู้การเคลื่อนไหวต่าง ๆ และแจ้งเตื่อนไปยังมือถือของคุณแบบ Real Time
4. Smart Office ทำงานหลาย ๆ อย่างได้ในเวลาเดียวกัน ไม่ว่าคุณจะทำงาน เล่นหุ้น ดูหนัง คุณสามารถทำได้ในเวลาเดียวกัน ด้วยจอมอนิเตอร์ 2 จอกับ Mini PC 1 เครื่อง
5. Smart Conference จะไกลแค่ไหนก็เหมือนใกล้  เชื่อมต่อการประชุมได้ทุกที่ไม่ว่าจะอยู่ห่างไกลกันแค่ไหน ภาพและเสียงคมชัดเหมือนนั่งประชุมด้วยกัน
6. Home Automation ควบคุมทุกอย่างในบ้านคุณได้ง่าย ๆ  ช่วยให้ชีวิตคุณง่ายขึ้นและอุ่นใจขึ้น เพียงมีตัวควบคุม 1ตัวที่สามารถทำงานได้ผ่านระบบโซลาร์เซลล์ ไม่ต้องใช้สายเคเบิ้ลและสายไฟ  ควบคุมทุกอย่างผ่าน Application บนมือถือ อุ่นใจทุกเวลาแม้ไม่ได้อยู่บ้าน
7. Smart Restaurant เปิดร้านอาหารได้ง่าย ๆ สร้างความคุ้มค่าให้ธุรกิจของคุณ  ผ่าน Application FOURLEAF หรือ โปรแกรม ITEC FOOD คุณก็สามารถสร้างเมนูอาหาร สั่งอาหารผ่าน App ไปยังห้องครัว   ออกใบเสร็จรับเงิน  ควบคุมสต๊อกสินค้า ตัดสต๊อกสินค้า  สามารถป้องกันการทุจริตของพนักงานได้อย่างมีประสิทธิภาพ
 
 